wannaphong/clean_thaiwikipedia huggingface dataset:
# เซบูแปซิฟิก
เซบูแปซิฟิก  เป็นสายการบินราคาประหยัดสัญชาติฟิลิปปินส์ ที่มีฐานการบินหลักอยู่ที่ท่าอากาศยานนานาชาตินินอย อากีโน ในเมโทรมะนิลา และที่ท่าอากาศยานนานาชาติมัคตัน–เซบู ในนครเซบู โดยถือเป็นสายการบินต้นทุนต่ำที่มีอายุเก่าแก่ที่สุดในทวีปเอเชีย ก่อตั้งใน พ.ศ. 2531"Call Center / Guest Services / Product Ideas ." Cebu Pacific. สืบค้นเมื่อ 31 มีนาคม 2010. โดยในปัจจุบันมีให้บริการทั้งเที่ยวบินภายในและระหว่างประเทศ โดยมีจุดหมายปลายทางในประเทศ 37 แห่ง และต่างประเทศ 27 แห่งใน 15 ประเทศในภูมิภาคเอเชียแปซิฟิก

เซบูแปซิฟิกเป็นสายการบินที่ใหญ่ที่สุดของฟิลิปปินส์ โดยอ้างอิงจากจำนวนผู้โดยสารที่บินในเส้นทางภายในประเทศและต่างประเทศในปี ค.ศ. 2010 แซงหน้าสายการบินคู่แข่งฟิลิปปินส์แอร์ไลน์

เซบูเปซิฟิกเป็นสมาชิกผู้ก่อตั้งของแวลูอัลไลแอนซ์

 กิจการองค์กร 
 สายการบินลูก 
 เซบโก
ในเดือนพฤษภาคม ค.ศ. 2015 ไทเกอร์แอร์ฟิลิปปินส์เปลี่ยนชื่อแบรนด์เป็น เซบโก เป็นครั้งที่สี่เพื่อสะท้อนถึงความสัมพันธ์ระหว่างไทเกอร์แอร์ฟิลิปปินส์ในฐานะสายการบินในเครือของเซบูแปซิฟิก ต่อมาในเดือนตุลาคม ค.ศ. 2015 เซบโก ส่งคืนแอร์บัส เอ320 จำนวน 5 เครื่องไปยังเซบูแปซิฟิก และหลังจากนั้นได้แระจำการ เอทีอาร์ 72-500 และ -600 แทน

 จุดหมายปลายทาง 

ปัจจุบันเซบูแปซิฟิคมีเที่ยวบินไปยังจุดหมายปลายทางภายในประเทศ 36 แห่งและจุดหมายปลายทางระหว่างประเทศ 26 แห่งใน 16 ประเทศทั่วภูมิภาคเอเชียแปซิฟิก สายการบินมีเครือข่ายเส้นทางภายในประเทศที่กว้างขวางที่สุดในฟิลิปปินส์

 พันธมิตรทางการบิน 
เมื่อวันที่ 16 พฤษภาคม ค.ศ. 2016 เซบูแปซิฟิคได้กลายเป็นสมาชิกผู้ก่อตั้งของแวลูอัลไลแอนซ์ ซึ่งเป็นพันธมิตรด้านสายการบินต้นทุนต่ำที่ใหญ่ที่สุดในโลก โดยเข้าร่วมกับสมาชิกผู้บุกเบิกอื่นๆคือ สกู๊ตของสิงค์โปร์, เจจูแอร์ของเกาหลีใต้, นกแอร์ของประเทศไทย,และเซบโก ปัจจุบันเซบูแปซิฟิกยังเป็นสายการบินฟิลิปปินส์เพียงแห่งเดียวที่เป็นสมาชิกของพันธมิตรสายการบิน

 ฝูงบิน 
 ฝูงบินปัจจุบัน 
ณ เดือนสิงหาคม ค.ศ. 2024 เซบูแปซิฟิกมีเครื่องบินประจำการในฝูงบินดังนี้:

+ ฝูงบินของเซบูแปซิฟิกเครื่องบินประจำการคำสั่งซื้อผู้โดยสารหมายเหตุ20—1802161887—23015110236ใช้การจัดเรียงห้องโดยสารแบบแอร์บัสเคบินเฟลกซ์สั่งซื้อเพิ่มเติม 102 ลำพร้อม 50 สิทธิการสั่งซื้อในเครื่องบินตระกูลเอ320นีโอ เมื่อเดือนกรกฎาคม ค.ศ. 2024—10รอประกาศเริ่มส่งมอบในปี ค.ศ. 202497459รวมแอร์บัส เอ330-900 ลำต้นแบบ (RP-C3906)รวม72133

เซบูแปซิฟิกมีอายุฝูงบินเฉลี่ย 4.6 ปี

 ฝูงบินในอดีต 
เซบูแปซิฟิกเคยให้บริการเครื่องบินดังต่อไปนี้:

+ ฝูงบินในอดีตของเซบูแปซิฟิกเครื่องบินจำนวนเริ่มประจำการปลดประจำการเครื่องบินทดแทนหมายเหตุอ้างอิงแอร์บัส เอ319-1001020052018แอร์บัส เอ320นีโอขายให้แก่อัลลีเจียนต์แอร์แอร์บัส เอ330-300820132024แอร์บัส เอ330-900ขายให้แก่หลายสายการบินเอทีอาร์ 72-500620082015โอนย้ายไปยังเซบโกโบอิง 757-200320002006แอร์บัส เอ320-200แมคดอนเนลล์ดักลาส ดีซี-9-301919962006แอร์บัส เอ320-200หนึ่งลำตกในเที่ยวบินที่ 387
# ค็อนสตันทีน เฟเรินบัค
ค็อนสตันทีน เฟเรินบัค  เป็นนักการเมืองคาทอลิกชาวเยอรมันที่เป็นหนึ่งในผู้นำคนสำคัญของพรรคกลาง เขาทำหน้าที่เป็นประธานรัฐสภาของเยอรมนีใน ค.ศ. 1918 จากนั้นเป็นประธานสมัชชาแห่งชาติไวมาร์ระหว่าง ค.ศ. 1919–1920 ในเดือนมิถุนายน ค.ศ. 1920 เฟเรินบัคกลายเป็นนายกรัฐมนตรีเยอรมนี เขาลาออกในเดือนพฤษภาคม ค.ศ. 1921 เนื่องจากปัญหาการจ่ายค่าปฏิกรรมสงครามแก่ฝ่ายสัมพันธมิตร เฟเรินบัคเป็นหัวหน้ากลุ่มสมาชิกรัฐสภาของพรรคกลางตั้งแต่ ค.ศ. 1923 จนกระทั่งเสียชีวิตใน ค.ศ. 1926
# ปฏิบัติการโม
ปฏิบัติการโม  หรือ ปฏิบัติการพอร์ตมอร์สบี เป็นแผนของจักรวรรดิญี่ปุ่นที่จะเข้าควบคุมดินแดนนิวกินีของออสเตรเลียระหว่างสงครามโลกครั้งที่สอง เช่นเดียวกับสถานที่อื่นๆ ในแปซิฟิกใต้ ซึ่งมีเป้าหมายในการแยกออสเตรเลียและนิวซีแลนด์ออกจากฝ่ายสัมพันธมิตรโดยเฉพาะสหรัฐอเมริกา แผนพัฒนาโดยกองทัพเรือจักรวรรดิญี่ปุ่นและได้รับสนับสนุนจากพลเรือเอกอิโซโรกุ ยามาโมโตะ ผู้บัญชากองเรือผสม แต่การดำเนินการถูกยกเลิกในที่สุด
# หลบหน่อยแม่จะปล้น
หลบหน่อยแม่จะปล้น  เป็นภาพยนตร์ตลกภาษาฝรั่งเศส กำกับโดยรอแม็ง กาฟรา ออกฉายในปี ค.ศ. 2018 ได้รับเลือกเข้าฉายไดเรกเตอส์ฟอร์ตไนต์ ซึ่งเป็นส่วนหนึ่งในงานเทศกาลภาพยนตร์กาน ปี ค.ศ. 2018
# อะบูดาวูด
อะบูดาวูด สุลัยมาน อิบน์ อัลอัชอัษ อัลอัซดี อัซซิญิสตานี  มักเป็นที่รู้จักกันในชื่อ อะบูดาวูด เป็นนักปราชญ์ชาวเปอร์เซียที่สะสมฮะดีษ โดยที่หนังสือ ซุนันอะบูดาวูด ของเขาอยู่ในลำดับที่สามของหกชุดสะสมฮะดีษที่ดีของชาวมุสลิมนิกายซุนนี 

ประวัติ
อะบูดาวูดถือกำเนิดในซิสถาน, ซึ่งอยู่ทางตะวันออกของประเทศอิหร่าน และเสียชีวิตในปีค.ศ.889 ที่เมืองบัสเราะฮ์. นักวิชาการบางคนกล่าวว่าอะบูดาวูดเกิดในแคว้นบาโลชิสถาน (ปัจจุบันคือส่วนของอิหร่านกับปากีสถาน) แล้วย้ายไปที่คุรอซาน. มีหลักฐานว่าเขาเดินทางไปประเทศอิรัก, อียิปต์, ซีเรีย, แคว้นฮิญาซ, ติฮามะฮ์, นิชาปูร และเมิร์ฟ เพื่อเก็บข้อมูลฮะดีษที่เขาคิดว่าดี นั่นทำให้จำนวนฮะดีษที่มีทั้งหมด 500,000 รายงาน จึงเหลือแค่ 4,800 รายงานในหนังสือฮะดีษของเขา

ผลงาน
เขาแต่งหนังสือทั้งหมด 21 เล่ม หนังสือบางเล่ม เป็นหนังสือที่สำคัญ เช่น:
ซุนัน อะบูดาวูด เป็นหนังสือที่มีฮะดีษกว่า 4,800 รายงาน.
กิตาบ อัล-มารอซีล เป็นหนังสือที่มีฮะดีษประมาณ 600 รายงาน
ริซาลัต อะบูดาวูด อิลา อะฮ์ลี มักกะฮ์ เป็นจดหมายที่เกียวกับมักกะฮ์ ตามข้อมูลในซุนัน อะบูดาวูด.Translation of the Risālah by Abū Dāwūd 

ดูเพิ่ม
 กุตูบ อุสซิตตะฮ์
 ซุนัน อะบูดาวูด
# การดับเพลิง
การดับเพลิง เป็นการกระทำของความพยายามที่จะป้องกันการแพร่กระจายและดับไฟที่ไม่พึงประสงค์ที่สำคัญในอาคาร, ยานพาหนะ, ป่าไม้ ฯลฯ โดยนักผจญเพลิงระงับไฟเพื่อปกป้องชีวิตทรัพย์สินและสิ่งแวดล้อม

นักผจญเพลิงมักได้รับการฝึกอบรมทางเทคนิคในระดับสูง เรื่องนี้เกี่ยวข้องกับการดับเพลิงทางโครงสร้างและการดับเพลิงป่า การฝึกอบรมเฉพาะด้านประกอบด้วยการดับเพลิงด้วยเครื่องบิน, การดับเพลิงบนเรือ, การดับเพลิงทางอากาศ, การดับเพลิงทางทะเล และการดับเพลิงระยะประชิด

หนึ่งในอันตรายที่สำคัญที่เกี่ยวข้องกับการดำเนินการดับเพลิงคือสภาพแวดล้อมที่เป็นพิษที่สร้างขึ้นโดยวัสดุที่ติดไฟได้ ความเสี่ยงที่สำคัญสี่ประการ ได้แก่ ควัน, การขาดออกซิเจน, อุณหภูมิที่สูงขึ้น และบรรยากาศที่เป็นพิษ อันตรายเพิ่มเติม ได้แก่ การล้มและการวิบัติโครงสร้างที่สามารถทำให้ปัญหารุนแรงขึ้นในสภาพแวดล้อมที่เป็นพิษ เพื่อต่อสู้กับความเสี่ยงเหล่านี้ นักผจญเพลิงจึงแบกเครื่องช่วยหายใจชนิดถังติดตัว

ขั้นตอนแรกในปฏิบัติการดับเพลิงคือการสำรวจเพื่อค้นหาต้นกำเนิดของไฟและเพื่อระบุความเสี่ยงเฉพาะ

ไฟสามารถดับได้ด้วยน้ำ, การกำจัดน้ำมันเชื้อเพลิง หรือกำจัดสารที่ทำให้สารอื่นรวมตัวกับออกซิเจน หรือการยับยั้งเปลวไฟทางเคมี

 ประวัติ 
thumb|ปฏิบัติการของนักดับเพลิงบัลแกเรีย ในคริสต์ทศวรรษ 1930
thumb|ปั๊มมอเตอร์ของหน่วยดับเพลิงออตตาวา ในออตตาวา รัฐออนแทรีโอ ภาพนี้ถ่ายโดยทอปลีย์สตูดิโอ เมื่อเดือนพฤษภาคม ค.ศ. 1915

นักดับเพลิงที่รู้จักแรกสุดอยู่ในเมืองโรม โดยในคริสตศักราช 60 จักรพรรดิเนโรได้ก่อตั้งเหล่าวีจิลส์ (Vigiles) เพื่อปกป้องกรุงโรมหลังจากเกิดเพลิงไหม้ครั้งใหญ่ ที่ประกอบด้วยคนในปกครอง 7,000 คนพร้อมถังและขวานซึ่งทำหน้าที่ดับเพลิง รวมถึงทำหน้าที่เป็นตำรวจInternational Fire Service Training Association. Fire Service Orientation and Indoctrination. Philadelphia: Board of Regents, 1984. Print.
# ฝนเยือกแข็ง
ฝนเยือกแข็ง เป็นฝนซึ่งตกลงมาในรูปของเหลว แต่จะเกิดการแข็งตัวเมื่อกระทบพื้นดิน โดยฝนในลักษณะนี้เกิดขึ้นได้เมื่ออากาศเย็นเจอกับอากาศที่ร้อน จนกลายเป็นหยดน้ำที่มีความเย็นต่ำกว่า 0 องศาเซลเซียส แต่ไม่กลายเป็นเกล็ดน้ำแข็ง เมื่อตกลงมาในพื้นที่ที่มีอากาศเย็นและไปสัมผัสกับผิวของแข็ง ก็จะเกาะตัวกลายเป็นน้ำแข็งทันที
# ลูกปรายหิมะ
ลูกปรายหิมะ ((/ˈɡraʊpəl/)) หรืออาจเรียก เม็ดหิมะ"Graupel - Definition". Merriam-Webster Dictionary. Merriam-Webster. Retrieved 15 Jan 2012.  เป็นหยาดน้ำฟ้าชนิดหนึ่ง เกิดจากการตกตะกอนเมื่อละอองหยดน้ำ (อนุภาคหยดน้ำขนาดเล็กมาก) ที่มีอุณหภูมิต่ำกว่าจุดเยือกแข็งแต่ยังไม่แข็งตัว (supercool) เข้ารวมตัวและแข็งตัวบนเกล็ดหิมะที่กำลังตกลงมา โดยมีขนาด 2 – 5 มม. (0.08 – 0.20 นิ้ว)"Glossary". International Cloud Atlas. World Meteorological Organization. 2017. Retrieved 2019-09-03. มีลักษณะเป็นอนุภาคเกล็ดน้ำแข็งสีขาวทึบ รูปร่างกลม แต่โดยทั่วไปจะเป็นรูปทรงของเกล็ดหิมะที่ขยายขนาด
ลูกปรายหิมะ แตกต่างจากลูกเห็บ ซึ่งลูกเห็บเกิดอย่างปกติทั่วไปในภาวะอากาศแปรปรวน เช่น พายุฝนฟ้าคะนอง ส่วนลูกปรายหิมะมักจะตกเป็นปกติในพายุฤดูหนาว

 ระเบียงภาพ
# เรือกวาดทุ่นระเบิด
เรือกวาดทุ่นระเบิด เป็นเรือรบชนิดหนึ่งที่ใช้สำหรับปฏิบัติการกวาดระเบิดทางเรือ (naval mines) มักล่องผ่านทางน้ำที่โล่งแจ้ง
# วันทรัพย์สินทางปัญญาโลก
วันทรัพย์สินทางปัญญาโลก  ตรงกับวันที่ 26 เมษายนของทุกปี WIPO web site, World Intellectual Property Day – 26 April. Consulted on 20 April 2011. โดยเป็นวันที่จัดตั้งองค์การทรัพย์สินทางปัญญาแห่งโลก ซึ่งมีฐานะเป็นองค์กรระหว่างประเทศภายใต้องค์การสหประชาชาติขึ้นเมื่อปี พ.ศ. 2513 ต่อมาประเทศสมาชิกมีความเห็นตรงกันว่า เรื่องทรัพย์สินทางปัญญาเป็นเรื่องที่สำคัญ แต่ทว่าประชาชนทั่วไปยังขาดความรู้ และไม่ตระหนักถึงความสำคัญของการคุ้มครองสิทธิในทรัพย์สินทางปัญญา รวมไปถึงเรื่องการละเมิดทรัพย์สินทางปัญญาก็ทวีความรุนแรงมากขึ้น ทำให้มีการกำหนดวันทรัพย์สินทางปัญญาโลกขึ้นเมื่อปี พ.ศ. 2543 เพื่อรณรงค์ให้คนทั่วโลกตระหนักถึงความสำคัญของการคุ้มครองสิทธิในทรัพย์สินทางปัญญา
# มัสยิดฮาจิอาลี
มัสยิดฮาจิอาลี (Haji Ali Dargah) เป็นมัสยิดและสุสานซุนนี (dargah) ที่ฝังศพของ Pir Haji Ali Shah Bukhari ตั้งอยู่บนเกาะเล็ก (islet) นอกฝั่งของย่านวารลี ทางตอนใต้ของมุมไบ เปียร์ฮาจิอาลี เป็นนักบุญซูฟีจากอุซเบกิสถาน มัสยิดนี้เป็นมัสยิดที่มีชื่อเสียงที่สุดของมุมไบ ตัวมัสยิดสร้างด้วยสถาปัตยกรรมอินโด-อิสลาม

 ประวัติ 
มัสยิดฮาจิอาลีสร้างขึ้นในปี 1431 เพื่อระลึกถึงพ่อค้ามุสลิมผู้มั่งคั่ง นามว่า Sayyed Pir Haji Ali Shah Bukhari ผู้ที่ท้ายที่สุดได้ละทิ้งสมบัติทางโลกและออกเดินทางแสวงบุญไปยังนครเมกกะ เปียร์ฮาจิอาลีเป็นชาวเมืองบูฆอรอ (ปัจจุบันเป็นส่วนหนึ่งของประเทศอุซเบกิสถาน) เขาเดินทางไปทั่วโลกในช่วงกลางคริสต์ศตวรรศที่ 15 ก่อจะมาตั้งหลักปักฐานอยู่ในพื้นที่ที่ปัจจุบันเรียกว่า มุมไบ

ตามตำนานแล้ว ครั้งหนึ่งท่านฮาจิอาลีได้เดินทางผ่านสตรียากไร้นางหนึ่งนอนร้องไห้อยู่บนถนน ในมือของเธอถือภาชนะว่างเปล่าใบหนึ่ง ท่านฮาจิอาลีได้สอบถามและทราบความว่าเธอกำลังจะถูกสามีทิ้ง เพราะเธอเผลอสะดุดล้มและทำน้ำมันที่บรรจุมาในภาชนะนั้นหกหมด ท่านฮาจิอาลีได้ขอให้เธอพาไปยังจุดที่เธอทำน้ำมันหก เขาได้นำนิ้วมือจุ่มลงไปในพื้นดินที่ชุ่มน้ำมันนั้น น้ำมันที่ซึมไปในดินต่างก็พรั่งพรูออกมาและบรรจุภาชนะของเธอจนเต็มอย่างน่าอัศจรรย์

ต่อมาเปียร์ฮาจิอาลีถูกรบกวนด้วยฝันร้ายซึ่งเขาฝันอยู่บ่อยครั้งว่าเขาได้ทำร้ายโลกใบนี้ด้วยการกระทำของเขา เขาได้สำนึกผิด ปลงตก และเครียดมาก เขาได้รับอนุญาตจากมารดาให้ออกเดินทางมายังอินเดียกับน้องชายของเขา ก่อนจะขึ้นฝั่งที่มุมไบ ใกล้กับย่านวารลี ตรงข้ามกับมัสยิดในปัจจุบัน เขาได้ตัดสินใจปักหลักอาศัยอยู่ที่นี่ พร้อมทั้งฝากจดหมายระบุเจตนารมณ์ว่าเขาตั้งใจจะเผยแผ่ศาสนาอิสลามที่อินเดียและเขาสบายดีไปกับน้องชายของเขาซึ่งตัดสินใจเดินทางกลับอุซเบกิสถาน เขาได้เผยแผ่ศาสนาอิสลามมาโดยตลอดจนถึงวาระสุดท้ายของชีวิตเขา
# ดีปสเตต
ดีปสเตต  ในภาษาไทยมีการแปลว่า รัฐพันลึก และ รัฐเร้นลึก เป็นการปกครองลับรูปแบบหนึ่งซึ่งประกอบด้วยเครือข่ายอำนาจที่ดำเนินการอย่างเป็นอิสระจากคณะผู้นำทางการเมืองของประเทศ เพื่อผลักดันระเบียบวาระหรือเป้าหมายของตนเอง ตัวอย่างของดีปสเตต คือ องค์กรของรัฐ เป็นต้นว่า กองทัพ หรือเจ้าหน้าที่พลเรือน (เช่น หน่วยข่าวกรอง, ตำรวจ, ตำรวจลับ, หน่วยงานทางปกครอง, หรือกลุ่มข้าราชการประจำ) ดีปสเตตยังอาจปรากฏตัวในรูปแบบกลุ่มข้าราชการพลเรือนอาชีพที่ตั้งมั่นปฏิบัติหน้าที่แบบต่างคนต่างทำเพื่อส่งเสริมประโยชน์ของตน หรือรัฐวิสาหกิจที่ทำหน้าที่โดยไม่ขึ้นต่อการควบคุมของรัฐหรือหน่วยงานใด ดีปสเตตอาจเกิดขึ้นด้วยจุดมุ่งหมายที่จะให้ตัวรัฐเองดำรงคงอยู่ได้ต่อไป หรือเพื่อสร้างความมั่นคงในการงานของพวกตน เพื่อเพิ่มพูนอำนาจบารมีของพวกตน หรือเพื่อปฏิบัติตามวัตถุประสงค์ในทางอุดมคติของพวกตน ดีปสเตตอาจดำเนินการในลักษณะที่ขัดแย้งกับระเบียบวาระของเจ้าหน้าที่ที่ได้รับเลือกตั้งมา โดยขัดขวาง ต่อต้าน หรือบ่อนทำลายนโยบาย เงื่อนไข หรือการสั่งการของเจ้าหน้าที่เหล่านั้นDaniel De Leon: "Imperium in imperio" in: Daily People, June 4, 1903.

แนวคิดสมัยใหม่ที่ว่าด้วยดีปสเตตนี้มีความเกี่ยวเนื่องกับประเทศตุรกีและเครือข่ายลับที่มุสตาฟา เคมาล อตาเติร์ก สร้างขึ้นใน ค.ศ. 1923
# มัสยิดจามา (เดลี)
มัสยิดจามา แห่งเดลี เป็นหนึ่งในมัสยิดที่ใหญ่ที่สุดในอินเดีย สร้างขึ้นโดยจักรพรรดิโมกุล จักรพรรดิชาห์ชะฮัน ตั้งแต่ปี 1644 - 1656 มูลค่าหนึ่งล้านรูปี วางศิลาฤกษ์โดยอิมามจากบูฆารา (อุซเบกิสถานในปัจจุบัน) ตัวอาคารมัสยิดประกอบด้วยประตูใหญ่สามจุด หอสี่หอ และหออะษานสูง 40 เมตร สองหอ ลักษณะโดยทั่วไปของมัสยิดจามาแห่งเดลีนี้คล้ายคลึงกับมัสยิดแบดชาฮิที่ลาฮอร์ สร้างโดย จักรพรรดิออรังเซพ พระราชบุตรของชาห์จะฮัน
# กระทรวงยุทธภัณฑ์และผลิตกรรมสงคราม
กระทรวงยุทธภัณฑ์และผลิตกรรมสงครามไรช์  เป็นกระทรวงที่สถาปนาขึ้นเมื่อวันที่ 17 มีนาคม ค.ศ. 1940 ในนาซีเยอรมนี มีเจ้าหน้าที่ราว 500 คน ต่อมาในวันที่ 2 กันยายน ค.ศ. 1943 ได้รับการเปลี่ยนชื่อใหม่เป็น กระทรวงสรรพาวุธและเครื่องกระสุน  มีหน้าที่รับผิดชอบคือการปรับปรุงแก้ไขในการจัดส่งกำลังสนับสนุนของกองทัพแวร์มัคท์ด้วยสัมภาระที่บรรจุด้วยอาวุธและกระสุนที่จำเป็น

 รัฐมนตรี 
 ฟริทซ์ ท็อท (Fritz Todt) ดำรงตำแหน่ง 17 มีนาคม ค.ศ. 1940 ถึง 8 กุมภาพันธ์ ค.ศ. 1942
 อัลแบร์ท ชแปร์ (Albert Speer) ดำรงตำแหน่ง 8 กุมภาพันธ์ ค.ศ. 1942 ถึง 30 เมษายน ค.ศ. 1945
 คาร์ล เซาร์ (Karl Saur) ดำรงตำแหน่ง 30 เมษายน ค.ศ. 1945 ถึง 23 พฤษภาคม ค.ศ. 1945
# กระทรวงโภชนาการและเกษตรกรรม (นาซีเยอรมนี)
กระทรวงโภชนาการและเกษตรกรรม (, ย่อคำว่า RMEL) มีหน้าที่รับผิดชอบนโยบายทางด้านการเกษตรของเยอรมนีในช่วงสาธารณรัฐไวมาร์ ตั้งแต่ปี ค.ศ. 1919 ถึง 1933 และในช่วงไรช์ที่สาม ตั้งแต่ปี ค.ศ. 1933 ถึง 1945 ได้อยู่ภายใต้สำนักงานเลขาธิการแห่งรัฐ เมื่อวันที่ 1 มกราคม ค.ศ. 1935 กระทรวงนี้ได้ถูกรวมเข้ากับกระทรวงการเกษตร ที่ดิน และป่าไม้ของปรัสเซีย ก่อตั้งขึ้นในปี ค.ศ. 1879 ในปี ค.ศ. 1938 ได้ถูกตั้งชื่อใหม่ว่า "กระทรวงโภชนาการและกสิกรรมไรช์และปรัสเซีย" ภายหลังจากที่ชาติสังคมนิยมได้สิ้นสุดลงในปี ค.ศ. 1945 และเยอรมนีถูกยึดครอง กระทรวงโภชนาการและการเกษตรแห่งสหพันธ์ได้ถูกก่อตั้งในปี ค.ศ. 1949 ในฐานะที่เป็นผู้สืบทอดในสหพันธ์สาธารณรัฐเยอรมนี

 รัฐมนตรีว่าการกระทรวง 

 Robert Schmidt

 Andreas Hermes

 Anton Fehr

 Karl Müller

 Hans Luther

 Gerhard Graf von Kanitz

 Heinrich Haslinde

 Martin Schiele

 Hermann Dietrich

 Martin Schiele

 Magnus Freiherr von Braun

 Alfred Hugenberg

รีชาร์ด วัลเทอร์ ดาร์เร

 แฮร์แบร์ท บัคเคอ
# เขตชูโอ (โคเบะ)
เขตชูโอ  เป็นหนึ่งในเก้าเขตของนครโคเบะ จังหวัดเฮียวโงะ ประเทศญี่ปุ่น ถือเป็นศูนย์กลางการพาณิชย์และสิ่งบันเทิงของเมือง เป็นที่ตั้งของศาลาว่าการนครโคเบะ รวมถึงท่าอากาศยานโคเบะ มีขนาดพื้นที่ทั้งสิ้น 28.46 ตารางกิโลเมตร ณ วันที่ 31 มกราคม ค.ศ. 2012 เขตชูโอมีจำนวนประชากร 127,602 คน 74,814 หลังคาเรือน เขตชูโอจัดตั้งขึ้นเมื่อ ค.ศ. 1980 จากการรวมเขตฟูกิไอ  กับเขตอิกูตะ  เข้าด้วยกัน

สถานกงสุลใหญ่ปานามาในโคเบะตั้งอยู่บนชั้น 8 ของอาคารโมริยามะในเขตชูโอ"List of Consulates in Kansai Area ." Creation Core Higashi Osaka. Retrieved on January 15, 2009. นอกจากนี้ ยังเป็นที่ตั้งสำนักงานใหญ่ของบริษัทซูมิโตโม รับเบอร์ อินดัสทรี บริษัทผลิตยางรถยนต์ระดับโลก, ซิสเม็กซ์ คอร์ปอเรชัน บริษัทผลิตอุปกรณ์การแพทย์ระดับโลก และทีโอเอ คอร์ปอเรชัน บริษัทอุปกรณ์อิเล็กทรอนิกส์"Company Outline." Sumitomo Rubber Industries. Retrieved on January 24, 2015."Corporate Profile ." Sysmex Corporation. Retrieved on January 21, 2015."Company Data." TOA Corporation. Retrieved on November 23, 2018.

 สถานที่สำคัญ 
 ท่าเรือโคเบะ
 พอร์ตไอแลนด์
 โคเบะพอร์ตทาวเวอร์
 ฮาร์เบอร์แลนด์
 ท่าอากาศยานโคเบะ

 ภาพ
# แถบรังสีแวนอัลเลน
thumb|320px|A cross section of Van Allen radiation belts

เข็มขัดกัมมันตรังสีแวนอัลเลน  เป็นโซนของอนุภาคที่มีพลังซึ่งส่วนใหญ่มาจากลมสุริยะซึ่งถูกจับโดยและยึดรอบดาวเคราะห์ด้วยสนามแม่เหล็กของดาวเคราะห์นั้น โลกมีเข็มขัดสองเส้นและบางครั้งเข็มขัดอื่น ๆ อาจถูกสร้างขึ้นชั่วคราว การค้นพบเข็มขัดนั้นให้เครดิตกับ James Van Allen และด้วยเหตุนี้สายพานของโลกจึงเป็นที่รู้จักในนามสายพาน Van Allen เข็มขัดหลักสองเส้นของโลกขยายจากระดับความสูงประมาณ 640 ถึง 58,000 กม. (400 ถึง 36,040 ไมล์)}  เหนือพื้นผิวซึ่งระดับรังสีในภูมิภาคแตกต่างกันไป อนุภาคส่วนใหญ่ที่เกิดขึ้นกับเข็มขัดคาดว่ามาจากลมสุริยะและอนุภาคอื่น ๆ โดยรังสีคอสมิก  โดยการดักลมสุริยะสนามแม่เหล็กจะเบี่ยงเบนอนุภาคที่มีพลังเหล่านั้นและปกป้องชั้นบรรยากาศจากการถูกทำลาย

'เข็มขัดกัมมันตรังสีแวนอัลเลนตั้งอยู่ในภูมิภาคด้านในของสนามแม่เหล็กโลก เข็มขัดนี้ดักจับอิเล็กตรอนและโปรตอนที่มีพลัง ส่วนนิวเคลียสอื่น ๆ เช่นอนุภาคอัลฟาจะแพร่หลายน้อยกว่า ภายในโซนของเข็มขัดจึงเป็นอันตรายต่อดาวเทียมซึ่งจะต้องมีส่วนประกอบที่ให้การป้องกันที่เพียงพอหากพวกมันจะใช้เวลาอยู่ใกล้กับโซนนั้นนานพอสมควร ในปี 2013 องค์การนาซ่ารายงานว่า Van Allen Probes ได้ค้นพบเข็มขัดรังสีชนิดที่สามซึ่งตรวจพบเป็นเวลาสี่สัปดาห์จนกระทั่งมันถูกทำลายโดยคลื่นกระแทกอันทรงพลังจากดวงอาทิตย์
# ฟู่ซิง
ฟู่ซิง (Fuxing) หรือชื่อเต็มคือ ฟู่ซิงห้าว  หรือ CR400 ซีรีส์ เป็นรุ่นรถไฟความเร็วสูงของการรถไฟจีน สร้างขึ้นโดยบริษัท CRRC ซึ่งมีสถานะเป็นผู้ถือสิทธิบัตรทางปัญญา รถไฟความเร็วสูงฟู่ซิงเริ่มพัฒนาในปีค.ศ. 2012 และออกแบบแล้วเสร็จในปีค.ศ. 2014 ฟู่ซิงขบวนแรกสร้างเสร็จในเดือนมิถุนายน ค.ศ. 2015 มีชื่อเล่นในรุ่น CR400AF ว่า โลมาแดง/โลมาน้ำเงิน และมีชื่อเล่นในรุ่น CR400BF ว่า หงส์ทอง

รุ่นย่อย
 แบบขบวน ตัวถังกว้าง ความยาวรวม ความเร็วสูงสุด ความจุที่นั่ง กำลังขับเคลื่อน(ที่กำลังไฟ 25 kV) เริ่มประจำการ CR400AF/AF–A/AF–E CR400AF ตู้ปลายยาว: ตู้กลางยาว: กว้าง: ความสูง:  ที่คำนวณ: ยาวจริง:  ทดสอบ: ออกแบบ: Continuous operation: ความเร็วให้บริการในปัจจุบัน:  556 ที่นั่ง (แบ่งเป็น 10 ชั้นธุรกิจ, 28 ชั้นหนึ่ง และ 518 ชั้นมาตรฐาน)576 ที่นั่ง (แบ่งเป็น 10 ชั้นธุรกิจ, 28 ชั้นหนึ่ง และ 538 ชั้นมาตรฐาน) 10.40 MW (13,900 แรงม้า) 15 สิงหาคม 2016 CR400AF–Aที่คำนวณ: ยาวจริง:  1,193 ที่นั่ง (แบ่งเป็น 22 ชั้นธุรกิจ, 148 ชั้นหนึ่ง และ 1023 ชั้นมาตรฐาน)19.20 MW (25,700 แรงม้า)16 มิถนุายน 2018 CR400AF–B ที่คำนวณ: ยาวจริง:  1,283 ที่นั่ง (แบ่งเป็น 22 ชั้นธุรกิจ, 148 ชั้นหนึ่ง และ 1113 ชั้นมาตรฐาน)19.20 MW (25,700 แรงม้า)5 มกราคม 2019 CR400BF/BF–A/BF–B CR400BFตู้ปลายยาว: ตู้กลางยาว: กว้าง: ความสูง: ที่คำนวณ: ยาวจริง: ทดสอบ: ออกแบบ: Continuous operation: ความเร็วให้บริการในปัจจุบัน:  556 ที่นั่ง (แบ่งเป็น 10 ชั้นธุรกิจ, 28 ชั้นหนึ่ง และ 518 ชั้นมาตรฐาน)576 ที่นั่ง (แบ่งเป็น 10 ชั้นธุรกิจ, 28 ชั้นหนึ่ง และ 538 ชั้นมาตรฐาน)10.14 MW (13,600 แรงม้า) 15 สิงหาคม 2016 CR400BF–A ที่คำนวณ: ยาวจริง:  1,193 ที่นั่ง (แบ่งเป็น 22 ชั้นธุรกิจ, 148 ชั้นหนึ่ง และ 1023 ชั้นมาตรฐาน)20.28 MW (27,200 แรงม้า) 12 มิถุนายน 2018 CR400BF–B ที่คำนวณ: ยาวจริง:  1,283 ที่นั่ง (แบ่งเป็น 22 ชั้นธุรกิจ, 148 ชั้นหนึ่ง และ 1113 ชั้นมาตรฐาน) 5 มกราคม 2019
# เขตทารูมิ
เขตทารูมิ  เป็นหนึ่งในเก้าเขตของนครโคเบะ จังหวัดเฮียวโงะ ประเทศญี่ปุ่น เป็นที่ตั้งของสะพานอากาชิไคเกียว สะพานแขวนที่ยาวเป็นอันดับ 2 ของโลก ซึ่งเชื่อมต่อกับเกาะอาวาจิ เขตทารูมิเป็นพื้นที่ชานเมืองทางตะวันตกของโคเบะ ซึ่งเป็นเขตที่อยู่อาศัยของผู้ที่เดินทางไปทำงานที่ใจกลางเมืองโคเบะหรือแม้แต่โอซากะ

เมื่อ ค.ศ. 1899 ได้มีการจัดตั้งหมู่บ้านทารูมิขึ้นภายในอำเภออากาชิ ต่อมา ค.ศ. 1928 หมู่บ้านทารูมิได้รับการยกฐานะเป็นเมือง เมื่อเดือนกรกฎาคม ค.ศ. 1941 เมืองทารูมิได้รวมเข้ากับนครโคเบะ และเป็นส่วนหนึ่งของเขตซูมะ

เขตทารูมิจัดตั้งขึ้นจากพื้นที่เมืองทารูมิเดิมเมื่อ ค.ศ. 1946 และใน ค.ศ. 1947 หมู่บ้าน 7 แห่งจากอำเภออากาซากิก็ได้รวมเข้ากับนครโคเบะและกลายเป็นส่วนหนึ่งของเขตทารูมิจนกระทั่ง ค.ศ. 1982 พื้นที่ 7 หมู่บ้านนั้นก็ได้แยกออกไปเป็นเขตนิชิ

ในเขตทารูมิมีท่าเรืออุตสาหกรรมประมงชายฝั่งซึ่งมีชื่อเสียงในเรื่องปลาอิกานาโงะ (Ammodytes personatusWWWJDIC (Wikipedia article). Accessed February 24, 2010.) และซูชิ
# เขตนาดะ
เขตนาดะ  เป็นหนึ่งในเก้าเขตการปกครองของนครโคเบะ จังหวัดเฮียวโงะ ประเทศญี่ปุ่น เป็นที่ตั้งของมหาวิทยาลัยโคเบะ (Kobe University), พิพิธภัณฑ์ศิลปะจังหวัดเฮียวโงะ (Hyōgo Prefectural Museum of Art) และถือเป็นแหล่งผลิตเกลือที่สำคัญของประเทศ

แหล่งข้อมูลอื่น

 

นาดะ
# ยาซูจิ โอกามูระ
ยาซูจิ โอกามูระ  เป็นนายพลประจำกองทัพบกจักรวรรดิญี่ปุ่นและผู้บัญชาการทหารสูงสุดของกองทัพประจำจีน ตั้งแต่พฤศจิกายน ค.ศ. 1944 ถึงสิ้นสุดสงครามโลกครั้งที่สอง เขาถูกพบว่าไม่มีความผิดในอาชญากรรมสงครามโดยศาลอาชญากรรมสงครามเซี่ยงไฮ้หลังสงคราม
# วิลเฮ็ล์ม คูโน
วิลเฮ็ล์ม คาร์ล โยเซ็ฟ คูโน (2 กรกฎาคม ค.ศ. 1876 – 3 มกราคม ค.ศ. 1933) เป็นนักธุรกิจและนักการเมืองชาวเยอรมันผู้ดำรงตำแหน่งนายกรัฐมนตรีเยอรมนีระหว่าง ค.ศ. 1922–1923 รวมเป็นระยะเวลา 264 วัน
# โยเซ็ฟ เวียร์ท
คาร์ล โยเซ็ฟ เวียร์ท  เป็นนักการเมืองชาวเยอรมันจากพรรคกลางคาทอลิก เขาดำรงตำแหน่งนายกรัฐมนตรีเยอรมนีเป็นระยะเวลา 585 วัน ระหว่าง ค.ศ. 1921–1922 ในยุคหลังสงครามโลก เขาเข้าร่วมพรรคพันธมิตรชาวเยอรมันซึ่งเป็นพรรคสายกลาง
# ฌูเวา ฟีเกย์เรดู
ฌูเวา บาชิสตา จี โอลีเวย์รา ฟีเกย์เรดู (15 มกราคม ค.ศ. 1918 – 24 ธันวาคม ค.ศ. 1999) เป็นผู้นำทางทหารและนักการเมืองชาวบราซิล เขาเป็นประธานาธิบดีคนที่ 30 ของบราซิล ซึ่งเป็นคนสุดท้ายของระบอบทหารที่ปกครองประเทศหลังรัฐประหารใน ค.ศ. 1964 ฟีเกย์เรดูเป็นหัวหน้าสำนักงานข่าวกรองแห่งชาติระหว่างที่เอร์แนสตู ไกเซล เป็นประธานาธิบดี ไกเซลแต่งตั้งฟีเกย์เรดูเป็นประธานาธิบดีคนถัดไปเมื่อสิ้นสุดวาระดำรงตำแหน่งของเขาเอง เขาทำพิธีสาบานตนเมื่อวันที่ 15 มีนาคม ค.ศ. 1979 และอยู่ในตำแหน่งจนถึงวันที่ 15 มีนาคม ค.ศ. 1985
# เขตนางาตะ
เขตนางาตะ  เป็นหนึ่งในเก้าเขตการปกครองของนครโคเบะ จังหวัดเฮียวโงะ ประเทศญี่ปุ่น เป็นที่ตั้งของชุมชนเกาหลีที่ใหญ่ที่สุดในเมือง และเป็นที่ตั้งของสถานีรถไฟเฮียวโงะ

แหล่งข้อมูลอื่น

 

นางาตะ
# จุดดับแห่งนิรันดร์
จุดดับแห่งนิรันดร์  เป็นนวนิยายแนวบันเทิงคดีวิทยาศาสตร์ที่เขียนโดยนักเขียนชาวอเมริกัน ไอแซก อาซิมอฟ เมื่อ ค.ศ. 1955 เป็นเรื่องราวเกี่ยวกับการเดินทางข้ามเวลาและการทำวิศวกรรมสังคมโดยมีองค์ประกอบของเรื่องราวแบบรหัสคดีระทึกขวัญเจือปนอยู่ด้วย โดยมีแก่นเรื่องสำคัญคือการเกิดวงล้อเหตุผล (causal loop) ที่เป็นปฏิทรรศน์ของการเดินทางข้ามเวลาในรูปแบบหนึ่ง ซึ่งเหตุการณ์และผลลัพธ์ของเหตุการณ์มีความสัมพันธ์ย้อนซึ่งกันและกันจนเป็นวงกลม

ในเรื่องนี้ได้สมมติให้มีองค์กรซึ่งมีหน้าที่ปรับเปลี่ยนกาลเวลา ชื่อว่า Eternity  มีเป้าหมายเพื่อดำเนินการใดๆ ให้แน่ใจว่าองค์กรของตนเองจะได้รับการก่อตั้งขึ้นอย่างถูกต้องอย่างที่ประวัติศาสตร์ของพวกเขากล่าวไว้ โดยกำหนดเงื่อนไขของความเป็นจริงเพื่อให้เหตุการณ์ที่เคยเกิดขึ้นแล้วในประวัติศาสตร์ ได้เกิดขึ้นจริงอย่างที่มันควรจะเกิด ตัวเอกของเรื่องคือ Andrew Harlan ได้ตกอยู่ในสถานการณ์ที่ทำให้เขาต้องเลือกระหว่างการยินยอมให้วงกลมของเหตุผลดำเนินไปจนครบรอบและทำให้ Eternity ได้รับการก่อตั้ง หรือจะเลือกทางอื่นแล้วทำให้ Eternity ล่มสลาย หรือกล่าวอีกอย่างก็คือ ไม่เคยได้รับการก่อตั้งขึ้นมาเลย

หลายปีหลังจากเรื่องนี้ได้รับการตีพิมพ์ อาซิมอฟได้เชื่อมโยงนวนิยายเรื่องนี้เข้ากับนวนิยายชุดสถาบันสถาปนา โดยกล่าวถึงเอาไว้คร่าวๆ ใน Foundation's Edge ว่าเรื่องราวนี้ดำเนินอยู่ในจักรวาลที่ Eternity เคยมีอยู่ แต่ถูกทำลายลงโดยเหล่ามนุษย์นิรันดร์ ทำให้เกิดอนาคตที่ทั้งดาราจักรถูกปกครองโดยเผ่าพันธุ์มนุษย์
อ้างอิง
# สุวรรณภัทร กิ่งแก้ว
สุวรรณภัทร์ กิ่งแก้ว (ชื่อเล่น: เอ็กซ์; เกิดวันที่ 10 มิถุนายน พ.ศ. 2537) เป็นนักฟุตบอลชาวไทย เล่นในตำแหน่งเซ็นเตอร์แบ็ก ปัจจุบันได้ลงเล่นให้กับแพร่ ยูไนเต็ด  ในไทยลีก 2

ทีมชาติ
ในปี พ.ศ. 2559 สุวรรณภัทร์ ได้รับคัดเลือกติดทีมชาติไทย อายุไม่เกิน 23 ปี สำหรับการแข่งขันฟุตบอลเอเชียเยาวชนอายุไม่เกิน 23 ปี 2016 ที่ประเทศกาตาร์

เกียรติประวัติ

สโมสร
บางกอกกล๊าส
 ไทยเอฟเอคัพ (1): 2014

ทีมชาติ
ไทย อายุไม่เกิน 19 ปี
 ฟุตบอลเอเชียเยาวชนอายุไม่เกิน 19 ปี (1): 2011
# กราฟ (บรรดาศักดิ์)
กราฟ  สำหรับบุรุษ หรือ เกรฟิน  สำหรับสตรี เป็นบรรดาศักดิ์ขุนนางเยอรมันในอดีต ตำแหน่งนี้ถูกแปลเป็น "เคานต์" (count) ในภาษาอังกฤษ ซึ่งเทียบเท่าตำแหน่งเอิร์ล (earl) ในหมู่เกาะอังกฤษ

ในรัฐธรรมนูญแห่งไรช์เยอรมัน ค.ศ. 1919 ได้มีการล้มเลิกระบอบศักดินาทั้งหมดในเยอรมนี แต่ยังอนุญาตให้มีการใช้บรรดาศักดิ์เดิมเป็นนามสกุลได้ ดังที่บัญญัติในมาตรา 109 ว่า: "ยศขุนนางถือเป็นเพียงส่วนหนึ่งของนามสกุลและมิอาจแต่งตั้งได้อีก"ต้นฉบับเยอรมัน: Adelsbezeichnungen gelten nur als Teil des Namens und dürfen nicht mehr verliehen werden
บรรดาศักดิ์ กราฟ
 ตำแหน่ง รากศัพท์ หมายเหตุ  มาร์คกราฟ  มาร์ค (ชายแดน) + กราฟ  กราฟผู้ครองชายแดน  ลันท์กราฟ  ลันท์ (แคว้น) + กราฟ  กราฟผู้ครองแคว้น  ไรชส์กราฟ  ไรช์ + กราฟ  กราฟแห่งจักรวรรดิ เป็นกราฟที่ได้รับแต่งตั้งโดยตรงจากจักรพรรดิ ไม่มีดินแดนในปกครอง  เกอเฟือร์สเทอเทอร์กราฟ  เกอเฟือร์สเทอเทอร์ (อธิปัตย์) + กราฟ ไรชส์กราฟที่จักรพรรดิรับรองว่ามีอำนาจเทียบเท่าเฟือสท์  ฟัลทซ์กราฟ  ฟัลทซ์ (วัง) + กราฟ  ผู้ปกครองดินแดนที่ชื่อว่าฟัลทซ์ อันเป็นดินแดนของวังหลวงจักรวรรดิ ตำแหน่งนี้จึงไม่ใช่ตำแหน่งขุนนางสืบตระกูล แต่เสมือนข้าราชการปกครอง  ไรน์กราฟ  ไรน์ + กราฟ  ผู้ปกครองดินแดนที่ชื่อไรน์เกา อันเป็นจังหวัดซึ่งตั้งอยู่ริมแม่น้ำไรน์Rheingraf. article in: Meyers Konversations-Lexikon, 4. Aufl. 1888–1890, Bd. 13, S. 0780 f.  บวร์คกราฟ  บวร์ค (ปราสาท, ปราการ) + กราฟ  ผู้ปกครองปราสาทและพื้นที่โดยรอบ /เทียบเท่ากับตำแหน่งไวเคานต์  อัลท์กราฟ   อัลท์ (เก่า, โบราณ) + กราฟ กราฟในยุคเก่า ก่อนมีกราฟประเภทอื่นๆตามมา  ไฟรกราฟ  ไฟร (เสรี, อิสระ) + กราฟ   วัลท์กราฟ  วัลท์ (ป่า)  + กราฟ  ผู้ปกครองพื้นที่ป่าจำนวนมาก  เรากราฟ   เรา (ดิบ, รกร้าง) + กราฟ  ผู้ปกครองพื้นที่ที่ยังรกร้างว่างเปล่าRheingraf. article in: Meyers Konversations-Lexikon, 4. Aufl. 1888–1890, Bd. 13, S. 0780 f.  ฟีทเซอกราฟ  ฟีทเซอ (รอง) + กราฟ 

กราฟที่มีชื่อเสียง
 เฮ็ลมูท กราฟ ฟ็อน ม็อลท์เคอ
 อัลเฟรท กราฟ ฟ็อน วัลเดอร์เซ
 อัลเบร็ชท์ กราฟ ฟ็อน โรน
 เคลาส์ เช็งค์ กราฟ ฟ็อน ชเตาเฟินแบร์ค
 คาร์ล กราฟ ฟ็อน ชเตือร์ค
# พีต บูติเจิจ
ปีเตอร์ พอล มอนต์โกเมอรี บูติเจิจ (, ; เกิดเมื่อวันที่ 19 มกราคม ค.ศ. 1982) เป็นนักการเมืองอเมริกัน และเป็นอดีตทหารเรือยศร้อยโทระหว่าง ค.ศ. 2009–2017 และเคยมีส่วนร่วมในสงครามอัฟกานิสถานใน ค.ศ. 2014 นอกจากนี้ยังเป็นนายกเทศมนตรีเมืองเซาท์เบนด์ในรัฐอินดีแอนาตั้งแต่ ค.ศ. 2012 ปัจจุบันดำรงตำแหน่งรัฐมนตรีว่าการกระทรวงคมนาคมสหรัฐ ตั้งแต่ 3 กุมภาพันธ์ ค.ศ. 2021

บูติเจิจจบการศึกษาจากมหาวิทยาลัยฮาร์วาร์ด สาขาประวัติศาสตร์และวรรณกรรม และมหาวิทยาลัยออกซฟอร์ด ในสาขารัฐศาสตร์ 

 สิ่งพิมพ์